Krakow
Krakow (pól. Kraków, nim. Krakau) jo město w pódpołdnjowej Pólskej, w małopólskem wójewódstwje, nad rěku Wisłu. Krakow jo stolica wójewódstwa a teke samostatny wokrejs (powiat). Toś to město jo wažny turistiski a kulturny centrum. Krakow jo historiska stolica a nejwětše město Małopólskeje.
W lěśe 2014 jo w Krakowje bydliło 759 144 luźi. Šołta města jo Jacek Majchrowski.
W lětach 1038-1079, 1138-1290 a 1296-1596 jo Krakow był stolica Pólskeje. W Krakowje jo w lěśe 1364 nejstarša pólska uniwersita − Uniwersytet Jagielloński − nastała.
Wót 1795 do 1809 a wót 1846 do 1867 jo Krakow pód kněžarstwom Awstriskeje był. Wót 1867 do 1918 jo pód kněžarstwom Awstrisko-Hungorskeje był.
Něnto jo w Krakowje 23 wusokošulow: 3 uniwersity (Uniwersytet Jagielloński, Uniwersytet Ekonomiczny, Uniwersytet Rolniczy), techniskej šuli (Akademia Górniczo-Hutnicza, Politechnika Krakowska) a teke Akademia Sztuk Pięknych, Akademia Muzyczna, Państwowa Wyższa Szkoła Teatralna, Adademia Pedagogiczna, Papieska Akademia Teologiczna a Akademia Wychowania Fizycznego.
Historiski centrum Krakowa (źěl pśi głownych wikach a teke źěl Kazimierza) jo na lisćinje UNESCO. W Krakowje ma sedło Narodny Muzeum w Krakowje. Biblioteka Jagiellońska jo jadna z nejwětšych w Pólskej.
Pódla Krakowa lažy mjazynarodne lětanišćo Balice.
Wopśimjeśe
Wobydlarstwo[wobźěłaś]
Měsćańske źěle[wobźěłaś]
- Stare Miasto (I)
- Grzegórzki (II)
- Prądnik Czerwony (III)
- Prądnik Biały (IV)
- Łobzów (V)
- Bronowice (VI)
- Zwierzyniec (VII)
- Dębniki (VIII)
- Łagiewniki-Borek Fałęcki (IX)
- Swoszowice (X)
- Podgórze Duchackie (XI)
- Bieżanów-Prokocim (XII)
- Podgórze (XIII)
- Czyżyny (XIV)
- Mistrzejowice (XV)
- Bieńczyce (XVI)
- Wzgórza Krzesławickie (XVII)
- Nowa Huta (XVIII)
Sport[wobźěłaś]
W Krakowje grajotej nejstaršej kopańcowej kluba Pólskeje (załožonej w lěśe 1906): Cracovia a Wisła Kraków (w lětach 1999-2008 6 razow mejstaŕ). Dalšny kopańcowy klub jo Hutnik Nowa Huta (źěl Nowa Huta). W Krakowje jo nejwětša hala w Pólskeje - Tauron Arena Kraków.
- Cracovia - kopańca, 5 razow mejstaŕ Pólskeje
- Wisła Kraków - kopańca, 13 razow mejstaŕ Pólskeje
- Garbarbia Kraków - kopańca, 1 raz mejstaŕ Pólskeje
- Hutnik Nowa Huta - kopańca
- Wanda Kraków - speedway
Galerija[wobźěłaś]
Wósobiny[wobźěłaś]
- Jacek Malczewski - pólski mólaŕ
- Jan Matejko - pólski mólaŕ
- Julian Nowak - premierminister Pólskeje w lěśe 1922
- Michał Rożek - pólski stawiznaŕ
szl_Latn szl_Latn szl_Latn szl_Latn pol_Latn szl_Latn szl_Latn slv_Latn szl_Latn pol_Latn twi_Latn szl_Latn szl_Latn pol_Latn pol_Latn slk_Latn szl_Latn pol_Latn slv_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn run_Latn szl_Latn fao_Latn sot_Latn yor_Latn tum_Latn hau_Latn twi_Latn twi_Latn fao_Latn ayr_Latn luo_Latn szl_Latn